# Programa Zond

Zond (Зонд; en rus «sonda») és el nom donat a dues sèries de missions espacials no tripulades soviètiques, actives de 1964 a 1970 amb l'objectiu de recollir informació dels planetes propers i provar tecnologies espacials.

## Trajectòria

La primera sèrie de tres missions es basaven en la sonda planetària 3MV destinada a recollir informació sobre els planetes propers com explorar Venus i Mart. La segona sèrie de sondes de prova foren precursores als vols d'enllaç circumlunars tripulats utilitzant una variant reduïda de la nau Soiuz, consistint en mòduls de servei i de descens, però sense el mòdul orbital.
Després de dos fracassos la Zond 3 s'envià en missió de prova i fotografià la cara oculta de la Lluna (i fou la segona sonda en fer-ho) per seguir posteriorment en ruta cap a Mart i provar sistemes de telemesura.
Les missions Zond 4 fins a Zond 8 foren vols de prova per a vols circumlunars tripulats. Per a les missions dirigides a la Lluna s'utilitzà la sonda Soiuz 7K-L1, alleugerida de molts elements per fer possible el recorregut fins a la Lluna. Es van llençar amb el coet Proton que podia enviar les Zond en una trajectòria de retorn lliure al voltant de la Lluna (és a dir sense poder entrar en una òrbita lunar). Podia dur 1 o 2 cosmonautes.
Tant el coet Proton com les Soiuz tenien alguns problemes de fiabilitat, però la carrera espacial obligà a llençar les diverses missions amb algunes dificultats. El vol circumlunar de la Zond 5 el setembre de 1968 obligà la NASA a canviar els plans de l'Apollo 8 i dur-lo cap a una trajectòria lunar en lloc de l'òrbita terrestre inicialment prevista. Malgrat tot, de les cinc darreres Zond (de la 4 a la 8) quatre patiren avaries durant el vol.
Els vols recolliren dades sobre micrometeorits, raigs còsmics, vent solar, camps magnètics i emissions de ràdio. També van prendre fotografies.

## Missions

| Missions basades en sondes planetàries 3MV Zond 1 Llançament: 4 d'abril de 1964 Pèrdua de comunicacions: 14 de maig de 1964 Òrbita de Venus: 14 de juliol de 1964 Zond 2 Llançament: 30 de novembre de 1964 Pèrdua de comunicació: maig de 1965 Sobrevol de Mart: 6 d'agost de 1965 Zond 3 Llançament: 18 de juliol de 1965 Sobrevol lunar: 20 de juliol de 1965 Missions de proves Soiuz 7K-L1/L1S Cosmos 146 Llançament: 10 de març de 1967 Prototip Soiuz 7K-L1P llançat per un Protó en una òrbita terrestre altament el·líptica programada. Cosmos 154 Llançament: 8 d'abril de 1967 Prototip Soiuz 7K-L1P llançat per un Protó i va fallar en la trajectòria translunar programada. Zond 1967A Llançament: 28 de setembre de 1967 Va recaure 60 segons després del llançament. La torre d'escapament va expulsar la càpsula Zond fora de perill. El coet es va estavellar a 65 km de distància. Intent de sobrevol lunar | Zond 1967B Llançament: 22 de novembre de 1967 Error en el segon tram. Es va recuperar la càpsula Zond en condicions. El coet es va estavellar a 300 km de distància. Intent de sobrevol lunar Zond 4 Llançament: 2 de març de 1968 Estudi de les regions remotes de l'espai circumterrestre, desenvolupament de nous sistemes de bord i les unitats de les estacions espacials. Va tornar a la Terra el 7 de març de 1968—Sistema d'autodestrucció automàticament va expulsar la càpsula de 10 a 15 km d'altitud, 180–200 km davant de la costa africana a Guinea. Zond 1968A Llançament: 23 d'abril de 1968 Va fallar el segon tram 260 segons després del llançament. Intent de sobrevol lunar Zond 1968B (Zond 7K-L1 s/n 8L) Llançament: 21 de juliol de 1968 El tram Block D va explotar en la plataforma, ferint de mort a tres persones. | Zond 5 Llançament: 15 de setembre de 1968 Pas circumlunar: 18 de setembre de 1968 Retorn a la Terra: 21 de setembre de 1968 Les tortugues i altres mostres biològiques van ser les primeres formes de vida a viatjar al voltant de la Lluna i tornar fora de perill. Zond 6 Llançament: 10 de novembre de 1968 Pas circumlunar: 14 de novembre de 1968 Retorn a la Terra: 17 de novembre de 1968 Zond 1969A Llançament: 20 de gener de 1969 El segon tram es va aturar en 25 segons abans d'hora. Es va avortar el vol automàticament. La càpsula va ser recuperada en condicions. Intent de sobrevol lunar | Zond L1S-1 Llançament: 21 de febrer de 1969 Error del primer tram. El sistema d'escapament de la càpsula es va iniciar 70 segons després del llançament. Es va recuperar la càpsula. Intent d'orbitador lunar i prova del coet N1 Zond L1S-2 Llançament: 3 de juliol de 1969 Error del primer tram. Es va recuperar la càpsula Zond. Intent d'orbitador lunar i prova del coet N1 Zond 7 Llançament: 7 d'agost de 1969 Sobrevol lunar: 11 d'agost de 1969 Retorn a la Terra: 14 d'agost de 1969 Zond 8 Llançament 20 d'octubre de 1970 Sobrevol lunar: 24 d'octubre de 1970 Retorn a la Terra: 27 d'octubre de 1970 Zond 9 Programat però cancel·lat finalment Zond 10 Programat però cancel·lat finalment |

## Referències

* ↑ «Zond». Gran Enciclopèdia Catalana. [Consulta: 20 agost 2023].
* ↑ «Zond Mission». USRA-Lunar and Planetary Institute. [Consulta: 20 agost 2023].
* ↑ Huntress, Wesley T.; Marov, Mikhail Ya. Spacecraft (en anglès). New York, NY: Springer, 2011, p. 49–65. DOI 10.1007/978-1-4419-7898-1_5. ISBN 978-1-4419-7898-1.
* ↑ Williams, David R. «Soviet Missions to the Moon». NASA, 27-09-2005. [Consulta: 20 agost 2023].
* ↑ Harvey, Brian. Soviet and Russian Lunar Exploration (en anglès). Springer Science & Business Media, 2007-08-17, p. 184. ISBN 978-0-387-73976-2.

## Enllaços externs

* Informació detallada sobre la Soiuz 7K-L1 de les Zond 4-8. (anglès)
* Ràdios en les sondes Zond (anglès)
* Explorant la Lluna: les Missions Zond (anglès)